25 दिसम्बर गी अस केरल दे शैह्र निलम्बूर जाई पुज्जे। अगले दिन चेलियार दरेया टप्पी सागौन रुक्ख लहाई दिक्खन गे। दरेया किश्ती पर टपदे-टपदे Barringtonia दे बूटें परा लाल फुल्लें दियां मालां लमकदियां मन मोही गेइयां। फ्ही टेपीओका दी खेती दिक्खी-भाली। संञा रबड़ै दी रुक्ख निलम्बूर च पीने दा पानी तत्ता ते कुसै जड़ी-बूटी च उब्बले दा थ्होंदा, ठण्डा पानी पीने दी मरजी पर हट्टी दे मालक गी अंग्रेजी च समझाना पौंदा, आम नौकर छड़ी मलयालम भाशा गै जानदे। फ्ही अस पानी दे थाह्र बैल्लम आखन लगी पे ते नौकर झट पानी लेई औंदे। दौं-त्रैं रोजैं च गै उत्थों दे लोकें साढ़ा मन जित्ती लैता ते उत्थों परतोंदे होई मंदा लग्गेआ।